Üsnagi mõtlemapanev lugemismaterjal. Ainus häda: Winterhoff kulutab suurema osa tähemärkidest musta ja masendava pildi maalimiseks, ent nippe, kuidas täiskasvanud loomupärast perehierarhiat taastades laste normaalset arengut toetada saaks, on napilt. Teisalt, eks nendi ta raamatu lõpus isegi: "Ma ei taha esitada probleemidele detailselt sõnastatud lahendusi. [...] Just  tagamaade teadvustamine ongi minu eesmärk. Armas lugeja, kes sa tahad kõigest hingest lapsi aidata - esmalt pead sa mõistma, millised mehhanismid takistavad laste psüühilist küpsemist."